
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS  MOKYTOJŲ, GYDYTOJŲ IR SLAUGYTOJŲ, SOCIALINIŲ DARBUOTOJŲ IR JŲ PADĖJĖJŲ, SOCIALINIŲ PEDAGOGŲ IR JŲ PADĖJĖJŲ, AUKLĖTOJŲ IR JŲ PADĖJĖJŲ, KULTŪROS IR MENO DARBUOTOJŲ VAŽIAVIMO IŠLAIDŲ KOMPENSAVIMO TVARKOS APRAŠO TVIRTINIMO

2009 m. sausio 22 d. Nr.T-27
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008,Nr.113-4280) 6 str. 1 d. 43 p., 16 str. 4 d. ir Transporto lengvatų įstatymo (Žin., 2000, 32-890) 6 str.1d. 3 p., nusprendžia:

1. Iš dalies kompensuoti nuo 2009 m. sausio 1 d. savivaldybės mokytojų, gydytojų ir slaugytojų, socialinių darbuotojų ir jų padėjėjų, socialinių pedagogų ir jų padėjėjų, auklėtojų ir jų padėjėjų, kultūros ir meno darbuotojų važiavimo išlaidas jų darbo įstaigose dienomis.


2. Patvirtinti savivaldybės mokytojų, gydytojų ir slaugytojų, socialinių darbuotojų ir jų padėjėjų, socialinių pedagogų ir jų padėjėjų, auklėtojų ir jų padėjėjų, kultūros ir meno darbuotojų  važiavimo išlaidų kompensavimo tvarkos aprašą (pridedama).

3. Pripažinti netekusiais galios savivaldybės tarybos:


3.1. 2007 m. gruodžio 21 d. sprendimą Nr.T-322 „Dėl rajono savivaldybės mokyklų mokytojų kelionės išlaidų kompensavimo tvarkos aprašo tvirtinimo“;


3.2. 2008 m. kovo 27 d. sprendimą Nr.T-101 „Dėl savivaldybės tarybos 2007 m. gruodžio 21 d. sprendimo Nr.T-322 dalinio pakeitimo ir papildymo“.
Meras









Juozas Bertašius

PATVIRTINTA 

Šakių rajono savivaldybės tarybos

2009 m. sausio 22 d. sprendimu Nr.T-27

SAVIVALDYBĖS MOKYTOJŲ, GYDYTOJŲ IR  SLAUGYTOJŲ,

SOCIALINIŲ DARBUOTOJŲ IR JŲ PADĖJĖJŲ, SOCIALINIŲ PEDAGOGŲ IR JŲ PADĖJĖJŲ, AUKLĖTOJŲ IR JŲ PADĖJĖJŲ, KULTŪROS IR MENO DARBUOTOJŲ VAŽIAVIMO IŠLAIDŲ KOMPENSAVIMO TVARKOS APRAŠAS

I. BENDROSIOS NUOSTATOS


1. Mokytojų, gydytojų ir slaugytojų, socialinių darbuotojų ir jų padėjėjų, socialinių pedagogų ir jų padėjėjų, auklėtojų ir jų padėjėjų, kultūros ir meno darbuotojų važiavimo išlaidų kompensavimo tvarkos aprašas (toliau − Aprašas) reglamentuoja tų darbuotojų važiavimo išlaidų jų darbo dienomis įstaigose kompensavimo tvarką. 


2. Aprašo tikslas − kompensuojant mokytojų ,gydytojų ir slaugytojų, socialinių darbuotojų ir jų padėjėjų, socialinių pedagogų ir jų padėjėjų, auklėtojų ir jų padėjėjų, kultūros ir meno darbuotojų važiavimo išlaidas į darbo vietą ir iš jos į namus, sudaryti didesnes galimybes įdarbinti kvalifikuotus specialistus.


3. Lėšos mokytojų ,gydytojų ir slaugytojų, socialinių darbuotojų ir jų padėjėjų, socialinių pedagogų ir jų padėjėjų, auklėtojų ir jų padėjėjų, kultūros ir meno darbuotojų važiavimo išlaidų kompensavimui skiriamos iš savivaldybės biudžeto, jų poreikis planuojamas pagal tų įstaigų pateiktą informaciją.


II. VAŽIAVIMO IŠLAIDŲ KOMPENSACIJŲ SKYRIMAS IR JŲ MOKĖJIMAS


4. Važiavimo išlaidos kompensuojamos mokytojams, gydytojams ir slaugytojams, socialiniams darbuotojams ir jų padėjėjams, socialiniams pedagogams ir jų padėjėjams, auklėtojams ir jų padėjėjams, kultūros ir meno darbuotojams, važiuojantiems į darbą iki 40 kilometrų į  kaimuose ir miesteliuose esančias įstaigas, taip pat į Kudirkos Naumiesčio kultūros centrą bei Vinco Kudirkos gimnaziją,  Gelgaudiškio kultūros centrą, Gelgaudiškio vidurinę ir specialiąją mokyklas, Marijampolės Profesinio rengimo centro Kudirkos Naumiesčio skyrių, Šakių meno mokyklos filialus, Šakių jaunimo kūrybos ir sporto centro skyrius. 


5. Važinėjantys darbuotojai  pateikia prašymą mokyklos įstaigos vadovui dėl važiavimo išlaidų į darbą kompensavimo metų pradžioje ar metų eigoje, pradėjus dirbti įstaigoje. Prašyme nurodo gyvenamąją vietą, atstumą nuo gyvenamosios vietos iki darbo ir atgal. 

         6. Darbuotojų, kuriems kompensuojamos važiavimo išlaidos, sąrašą tvirtina įstaigos vadovas.

         7. Kompensacijos už važiavimo išlaidas dydis nustatomas – 0,15 Lt vieno kilometro tarifu, pagal darbuotojo darbo dienų skaičių per mėnesį, atstumą nuo namų iki darbo vietos ir atgal.

         8. Važiavimo išlaidų kompensacijos kiekvieną mėnesį skiriamos įstaigos vadovo įsakymu pagal tą mėnesį įstaigoje dirbtų dienų skaičių.

         9. Įstaigos už važiavimo išlaidų kompensavimui skirtų lėšų panaudojimą atsiskaito savivaldybės administracijos Biudžeto ir turto skyriui nustatyta bendrąja ataskaitų pateikimo tvarka ir terminais pagal Biudžeto išlaidų sąmatų įvykdymo ataskaitas Forma Nr.2B (mėnesio ataskaita) ir Forma Nr.2 (ketvirčio, metų ataskaitos).

